Ad memoriam futurorum transmittimus quoniam domnus Vlgerius, habitum suscipiens sanctum, unum mansum cum loco molendinario, quem habebat de capite patris sui Gemmonis, apud Crareolum, inter viam publicam et aquam situm, quando se Deo obtulit, secum beato Marcello contulit. Alios autem duos mansos, ex parte matris sibi obvenientes, in vallibus cum casteneto ibi constructo jungens, perfecit oblationem conclusitque donationem, consentiente nimirum sorore sua nomine Crassa, cum liberis suis, et ceteris qui laudare debuerunt. Cujus rei spectatores ac testes fuerunt: Ytmarus et Heynricus. Wido de Camiliaco. Milo Calvellus. Eldierius de Fontaneis et multi alii.